**Давлат тиббий суғуртаси жамғармасининг 2025 йил 11 мартдаги  
18-и-сон буйруғига асосан Ихтисослаштирилган тиббиёт  
ташкилотлари билан ишлаш бўлими томонидан бажарилган**

**ишлар бўйича**

**ҲАФТАЛИК ҲИСОБОТ**

**2025 йил (31 март-04 апрель учун)**

2025 йил 31 март-4 апрель кунлари Бўлим томонидан қуйидаги устувор вазифалар бажарилди.

1. Ўзбекистон Республикаси Президентининг 28.07.2021 йилдаги “Соғлиқни сақлаш соҳасида ихтисослаштирилган тиббий ёрдам кўрсатиш тизимини янада такомиллаштириш чора-тадбирлари тўғрисида”ги ПҚ–5199-сон қарорининг **2-иловаси II-бўлими**да кўрсатилган тиббиёт муассасаларида даволанган беморлар тўғрисидаги ҳисоботларни тақдим этиш ташкил этилди, кўриб чиқилди ва раҳбариятга билдирги киритилди.

2.Ўзбекистон Республикаси Президентининг 2021 йил 28 июлдаги “Соғлиқни сақлаш соҳасида ихтисослаштирилган тиббий ёрдам кўрсатиш тизимини янада такомиллаштириш чора-тадбирлари тўғрисида” ПҚ–5199-сон қарори ижроси юзасидан **2025 йил I чоракда** амалга оширилган ишлар тўғрисида маълумот ва таклифлар Ўзбекистон Республикаси Соғлиқни сақлаш вазирлигига киритилди.

3. Ўзбекистон Республикаси Соғлиқни сақлаш вазирлигининг 2025 йил  
28 мартдаги 04-30/7062-сон хати билан келишиш учун киритилган базавий нархлар лойиҳалари кўриб чиқилмоқда.

4. Республика ихтисослаштирилган травматология ва ортопедия  
илмий-амалий тиббиёт Самарқанд филиалининг 2025 йил 20 мартдаги 47-сон, Республика ихтисослаштирилган травматология ва ортопедия илмий-амалий тиббиёт марказининг жорий йил 25 мартдаги 06/290-сон, 06/291-сон  
ва 06/292-сон хатларига илова қилинган беморларга кўрсатилган тиббий хизматлар ҳисоботлари кўриб чиқилди ва жавоб хатлари тайёрланди.

5.Республика перинатал маркази, “Golden vodiy” хусусий соғломлаштириш-даволаш фирмаси, Жиззах вилояти Жиззах шахар “NOVO MEDICS” МЧЖ ва Тошкент педиатрия тиббиёт институти клиникасининг хатларида кўрсатилган ходимларни “Меdrefer” ахборот тизимига тизим администраторлари томонидан бириктирилиши ташкил этилди.

6. “Medrefer” ахборот тизими бўйича қўллаб-қувватлаш гуруҳига фойдаланувчилар томонидан келиб тушган муаммоли ҳолатлар ўрганиб чиқилди ва улар ижобий ҳал қилинди.

7. Давлат тиббий суғуртаси жамғармасининг 2025 йил 7 мартдаги  
24-хс-сон буйруғига асосан Ихтисослаштирилган тиббиёт ташкилотлари билан ишлаш бўлимининг ходимлари иштирокида Тошкент тиббиёт академиясининг кўп тармоқли клиникасида аудит тадбири ўтказилмоқда.

8. Бўлим фаолияти билан боғлиқ бўлган бошқа ташкилий-амалий ишлар бажарилди.

**Бўлим бошлиғи Б. Данияров**